**Tăcerea macului**

*Mara Emerraldi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cum cântă vântul şi-i dansează

Tot câmpul înflorit de maci!

Gingaşa floare, ea visează

Cum îi spui versuri, deşi ...

- Taci!

I-mbrățisează larg safirul.

Trece un nor căruia-i placi,

Îşi stoarce lacrima pe firul

Îmbujorat. Un zâmbet roş şi galeş ...

- Taci!

Smaraldului ce te-nconjoară

Culoarea inimii îi faci.

Cântul îți este de fecioară,

Muzica liniştii când ...

- Taci!

O mân-ntinsă îi atinge,

O mângâiere de stângaci.

Floarea petalele îşi frânge

În palma-i piedestal, şi ...

- Taci!

................................................

Tabloul plin - o simfonie,

Înalța ruga purpurie

La înger paradisiac,

Eliberează din robie

Sufletu-mi, vorba-mi reînvie

Prinse în bolul lui ... Tic ... Tac.

19 august 2017

Mara Emerraldi